стойност.
 3.2.4. Ако резултатът от физическото измерване, увеличен с коефициента Ki, надхвърля декларираната от производителя стойност с повече от 4 процента, се извършва ново физическо измерване на същото превозно средство и резултатите се увеличават с коефициента Ki. Ако средната стойност на резултатите от тези две измервания не надхвърля декларираната от производителя стойност с повече от 4 процента, за целите на изчисленията по точка 4 се използва декларираната стойност.
 3.2.5. Ако средната стойност на резултатите от двете измервания по точка 3.2.4 надхвърля декларираната от производителя стойност с повече от 4 процента, се извършва трето измерване и резултатите се увеличават с коефициента Ki. За целите на изчисленията по точка 4 се използва средната стойност от трите измервания.
 3.2.6. В случай, че стойността на емисиите на CO2 на база на NEDC за превозно средство H или L е определена в съответствие с точка 3.2.1, органът по одобряване на типа или определената техническа служба трябва да използва съответните команди в корелационния инструмент за изпращане на подписания обобщен текстов файл до сървър за електронни времеви печати и до следната функционална пощенска кутия:
 EC-CO2-LDV-IMPLEMENTATION@ec.europa.eu.
 Това води до изпращане на отговор с електронен времеви печат, включващ случайно генерирано цяло число в интервала от 1 до 100, изчислено от корелационния инструмент. Ако числото е в интервала от 91 до 100 превозното средство се избира да бъде подложено на едно физическо измерване в съответствие с процедурата, посочена в приложение XII към Регламент (ЕО) No 692/2008, като се вземат предвид уточненията в точка 2 от настоящото приложение. Резултатите от изпитването се документират в съответствие с приложение VIII към Директива 2007/46/ЕО.
 В случай, че стойността на емисиите на CO2 на базата на NEDC и за двете превозни средства H и L е определена в съответствие с точка 3.2.1, избраната конфигурация на превозното средство за провеждането на физическо измерване трябва да бъде превозното средство L ако случайно генерираното число е в интервала от 91 до 95 и съответно превозното средство H — ако случайно генерираното число е в интервала от 96 до 100.
 3.2.7. Независимо от посоченото в точка 3.2.6, в случаите при които стойността на емисиите на CO2 е определена в съответствие с точка 3.2.1 органът по одобряване на типа изисква, когато това е приложимо и въз основа на предложение от техническа служба, съответното превозно средство да бъде подложено на едно физическо измерване, ако въз основа на техния независим експертен опит съществуват основателни причини да се смята, че декларираната стойност на емисиите на CO2 на база NEDC е прекалено ниска в сравнение с измерена стойност на емисиите на CO2 на база NEDC. Резултатите от изпитването се документират в съответствие с приложение VIII към Директива 2007/46/ЕО.
 3.2.8. В случай на провеждане на физическо изпитване в съответствие с точка 3.2.6 или точка 3.2.7, органът по одобряване на типа трябва за всяка интерполационна фамилия на базата на WLTP да запише относителното отклонение (De) между измерената стойност и декларираната от производителя стойност, което се определя, както следва:
 където
 RTr
 е резултатът от проведеното на случаен принцип изпитване, увеличен с коефициента Ki;
 DV
 е декларираната от